Document ID: 32003D0802

Komission päätös,
tehty 14 päivänä marraskuuta 2003,
Puolan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana
(2003/802/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,
ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(2), sellaisena kuin se on viimeksi muutettuna asetuksella (EY) N:o 696/2003(3), ja erityisesti sen 4 artiklan 5 ja 6 kohdan,
sekä katsoo seuraavaa:
(1) Puolan tasavallan maatalouden ja maaseudun kehittämisen erityinen liittymisohjelma (jäljempänä "Sapard-ohjelma") hyväksyttiin 18 päivänä lokakuuta 2000 tehdyllä komission päätöksellä(4), sellaisena kuin se on viimeksi muutettuna 1 päivänä elokuuta 2003 tehdyllä komission päätöksellä, asetuksen (EY) N:o 1268/1999 4 artiklan 5 kohdan mukaisesti.
(2) Puolan tasavallan hallitus ja komissio, Euroopan yhteisön puolesta, allekirjoittivat 25 päivänä tammikuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. Rahoitussopimusta muutettiin viimeksi vuoden 2003 vuotuisella rahoitussopimuksella, joka allekirjoitettiin 4 päivänä kesäkuuta 2003 ja tuli voimaan 10 päivänä kesäkuuta 2003.
(3) Puolan tasavallan toimivaltainen viranomainen on nimennyt joidenkin Sapard-ohjelmassa määriteltyjen toimenpiteiden täytäntöönpanijaksi Sapard-viraston. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.
(4) Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella komissio teki eräiden Sapard-ohjelmaan kuuluvien toimenpiteiden osalta 2 päivänä heinäkuuta 2002 päätöksen 2002/539/EY(5) Puolan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana.
(5) Komissio on tämän jälkeen analysoinut asetuksen (EY) N:o 1266/1999 12 artiklan 2 kohdan mukaisesti tarkemmin Sapard-ohjelmaan kuuluvaa elinkeinotoimintojen kehittämistä maaseutualueilla koskevaa toimenpidettä 4 (jäljempänä "toimenpide 4"). Komissio katsoo, että Puolan tasavalta noudattaa myös kyseisen toimenpiteen osalta yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(6), sellaisena kuin se on viimeksi muutettuna asetuksella (EY) N:o 188/2003(7), 4, 5 ja 6 artiklassa ja liitteessä olevia säännöksiä sekä asetuksen (EY) N:o 1266/1999 liitteessä vahvistettuja vähimmäisedellytyksiä.
(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta toimenpiteen 4 osalta ja siirtää tuen hallinnointi hajautetulta pohjalta Puolan tasavallan maatalouden rakenneuudistus- ja nykyaikaistamisvirastolle ja kansalliselle rahastolle.
(7) Koska toimenpiteeseen 4 liittyvät komission tarkastukset koskevat järjestelmää, jonka kaikki olennaiset osat eivät ole vielä täysin toimivia, Sapard-ohjelman hallinnointi on aiheellista siirtää väliaikaisesti maatalouden rakenneuudistus- ja nykyaikaistamisvirastolle ja kansalliselle rahastolle asetuksen (EY) N:o 2222/2000 3 artiklan 2 kohdan mukaisesti.
(8) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalouden rakenneuudistus- ja nykyaikaistamisvirastolle ja kansalliselle rahastolle mahdollisesti annettavien komission suositusten täytäntöönpanon jälkeen.
(9) Puolan viranomaiset ehdottivat 27 päivänä lokakuuta 2003 menojen tukikelpoisuutta koskevia sääntöjä monivuotisen rahoitussopimuksen B osan 4 artiklan 1 kohdan mukaisesti. Komissiolta pyydetään asiaa koskevaa päätöstä,
ON PÄÄTTÄNYT SEURAAVAA:
1 artikla
Luovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksyntävaatimuksesta Puolan tasavallassa toimenpiteen 4 osalta.
2 artikla
Sapard-ohjelman hallinnointi siirretään väliaikaisesti:
1. Puolan tasavallan maatalouden rakenneuudistus- ja nykyaikaistamisvirastolle, joka sijaitsee osoitteessa Al. Jana Pawa II nr 70, PL-00 175 Varsova, Sapard-ohjelmaan kuuluvan toimenpiteen 4 täytäntöönpanon osalta, sellaisena kuin se on määritelty maatalouden ja maaseudun kehittämisohjelmassa, joka hyväksyttiin edellä mainitulla komission päätöksellä, ja
2. Puolan tasavallan valtiovarainministeriön kansallisesta rahastosta vastaavalle osastolle, joka sijaitsee osoitteessa ul. Swietokrzyska 12, PL-00 916 Varsova, Sapard-ohjelman täytäntöönpanoon toimenpiteen 4 osalta Puolan tasavallassa liittyvien rahoitustoimien hoitamisen osalta.
3 artikla
Sovelletaan Puolan tasavallan 27 päivänä lokakuuta 2003 päivätyllä kirjeellä, joka on rekisteröity komissiossa numerolla AGR A/36434, ehdottamia toimenpidettä 4 koskevia menojen tukikelpoisuutta koskevia sääntöjä, sanotun kuitenkaan rajoittamatta Sapard-ohjelmassa tehtävien tuen myöntämistä yksittäisille tuensaajille koskevien päätösten soveltamista.
Tehty Brysselissä 14 päivänä marraskuuta 2003.

Labels: 4
19
6
18
15